
Nykøbing F. den 23.september 2oo4 

Museet Falsters Minder

v/Liselotte Mygh

Færgestræde
48oo  Nykøbing F.

Vedr.: Grønsundsvej

På byvandringen i sommer på Østerbro lovede jeg at sende dig mine erindringer om nogle huse på Grønsundsvej, hvor jeg har boet i mange år og hvor noget af min familie også har boet.

Jeg har prøvet at samle det lidt, men du bedes bære over med mig, hvis det ikke er lykkedes helt.

Mine erindringer omfatter følgende:

Min mor: Edit Maren Kirstine Hansen f. Jensen, født 2o. april 19o9, død 13.o8.1985
Min Far: Hans Jørgen Henry Hansen, født 29. januar 19o9, død 18.12.1958
Min Storebror: Poul Verner, født den 17. september 193o

Mig selv: Carlo, født 17. oktober 1935

Min Lillesøster: Lissy, født den 1. oktober 194o

Min Lillebror: Ole, født den 19. april 1948

Min Farfar: Jens Hansen, født 19.11.1887, død ?
Min Farmor: Hansigne Jensen, født den 18. 12.1874, død 29.o5.1973 

Min Mormor          

Min Morfar Carl Jensen, født ? , død ?
Tante Karen Lundahl født Hansen, født 19.o5.191o
Onkel Hans Lundahl, født ? ,  død ?
”Søn”: Kaj 

Tante Ella Hansen, født Hansen, født ? , død ?
Onkel Karl Hansen , født ?, død ?
Døtre: Lis, Bente og Ulla

Tante Grethe Suhr, født Hansen , født ?  død ?
Onkel Herluf Suhr, født ?. død ?
Sønner: Finn og Henning

 De manglende datoer vil jeg sende, når jeg har fundet dem.

Min familie – Far, Mor, Poul Verner, Lissy og jeg flyttede fra Nakskov - hvor jeg er født – til Nykøbing F. i starten af året 1943. Hvornår husker jeg ikke, men jeg begyndte i 2. klasse på Østre skole i 1943 ved skoleårets start, der dengang var 1. april. 

Familien lejede sig ind i ejendommen Grønnegade nr. (var det 19 eller 21, jeg husker det ikke), og i sommeren 1943 købte vi ejendommen Grønsundsvej 25.

Grønsundsvej 25 var en 2-families ejendom, hvor der i stuen var 5 værelser samt køkken, medens der på 1. sal var 3 værelser samt køkken og et lille pulterkammer.
I gangen i stueetagen var der et fælles toilet uden håndvask, bad og varme – der var ret koldt om vinteren – det var heller ikke isoleret.

Toilettet var til fælles benyttelse for alle beboere i ejendommen, og på det tidspunkt drejede det sig om 2 voksne og 3 børn fra stuen, og 2 voksne og senere 2 børn fra 1, sal.

I dag er ejendommen – så vidt jeg ved – omdannet til et 1-familieshus.

Min far, der var Tarmmester på Slagteriet, døde den 18. december 1958, og mor blev boende i huset  til 1961, hvor hun flyttede til en lejlighed på Lindevænget, og solgte huset til Jørgen Lund, der var redaktionschef på Lolland-Falsters Folketidende.

Grønsundsvej 21 købte min Morfar, Tjener Carl Jensen – som det fremgår af tinglysningen - den 22. april 1918.

Det var jo dejligt at have sin Mormor og Morfar boende så tæt på – desværre døde Mormor i 1939 – så hende kan jeg kun svagt erindre.

Grønsundsvej 21 var også et 2-femilieshus, og det bestod i stueetagen af 3 værelser og et køkken, og på l. sal af 2 værelser samt køkken.

Der var fælles toilet – uden håndvask og bad – i gangen i stuetagen.

På l. sal boede ægteparret Madsen – mere ved jeg ikke om dem.

Men min Morfar så vi dagligt indtil han døde i 1955.

Min Mor var enebarn, og dermed eneste arving, og hun solgte umiddelbart efter ejendommen til min Farfar og Farmor.

Farmor og Farfar flyttede ind i stuen, og min Tante Ella og Onkel Karl samt deres børn flyttede ind på 1. sal.
Min Farfar varetog renovationskørslen i Nykøbing F. Kommune – eller sikkert kun en del af denne .
Dengang foregik det med hest og vogn, og Grønsundsvej 49A – eller Frederikslyst, som det også hed - dannede rammen om den forretning.

Grønsundsvej 49A – eller Solvej 2, som den står under i tinglysningen – købte min Farfar den 4. april 1942 – eller den 24.11. 1044.
Ejendommen var en gård, hvor Farmor og Farfar boede i stuehuset. 

Ovenpå i 2. sal boede min Tante Ella og Onkel Karl. 

Onkel Karl var ansat his Farfar som skraldemand, som det dengang hed,

En anden skraldemand og hans familie, boede i en anden fløj af gården.

De 2 andre fløje af gården blev benyttet som henholdsvis stald for hestene, og garage for vognene.

Den 25. juli 1955 købte Farfar Grønsundsvej 21 af min mor..

Af tinglysningen fremgår det, at min Farfar solgte ejendommen den 18.april 1959 til Tempelridderordenen i Nykøbing F., der solgte ejendommen videre til Børge Christensen den 17. september 1962.

Da min Farfar ejede Grønsundsvej 49A var den vel nok én af de sidste ejendomme på Grønsundvej, og vi børn har mange minder fra dengang.

De store heste – var det Oldenburgere, de hed? – var om sommeren ofte i bad i Guldborgsund, og det foregik på den måde at flere af os børn red på hestene - medens et par skraldemænd fulgte efter på cykel - ned af Guldborgsundsvej til vandet.

En stor begivenhed var den årlige udflugt for skraldemændene og deres familier. Den foregik med heste og vogne pyntet med flag og grønne grene fra gården til Tromnæs, hvor man spiste og drak frokost, badede og legede indtil aften, hvor turen gik hjemad.

Den tids skraldemænd kunne ”tage godt fra” når der blev budt på noget at drikke, og da der var rigeligt med drikkevarer var humøret højt allerede kort efter afgangen fra Grønsundsvej 49A, og da der også blev ”drukket” frokost i rigelige mængder, var det en flok trætte skraldemænd, der kørte hjem. 

Heldigvis var hestene stedkendte, og de fandt næsten af sig selv hjem til Frederikslyst.

For at fuldende omtalen af familien Hansen, skal det også nævnes, at min Tante Karen og Onkel Hans Lundahl boede på Pontoppidansgade nr. 24 – på den tid en meget moderne Bungalow. 

Onkel Hans var Snedker på Spiralen på Gedservej og i sin fritid var han en dygtig Konservator (udstoppede hovedsagligt fugle), og i hans sidste år, levede han af at udstoppe fugle.

Min Tante Grethe – ”Søster” altid kaldet – og Herluf Sur blev først bosat i Idestrup hvor Herluf arbejdede som regnskabsmedarbejder på SEAS i Nr. Ørslev – senere flyttede de til Haslev, hvor SEAS havde hovedkontor.

Jeg ved ikke rigtigt, hvor mange og hvilke oplysninger, Du er interesseret i, men nu kan Du jo bruge af dette her.

Hvis Du er interesseret i andre og flere oplysninger, så lad mig det vide  inden så længe – en del af mine Kusiner , Fætre og Søskende er nemlig ved at planlægge vor egen lille byvandring til de huse, som vi har boet i.

Denne byvandring er planlagt til lørdag den 23. oktober d.å.

Med venlig hilsen 

Carlo Hansen

